**Odporúčaný postup pri obstarávaní**

**edukačných publikácií na školský rok 2022/2023**

Ministerstvo školstva, vedy, výskumu a športu SR poskytne v roku 2022 školám

* z Plánu obnovy a odolnosti Slovenskej republiky
	+ **prostriedky mechanizmu na edukačné publikácie pre cudzie jazyky** (**ďalej len „Prostriedky mechanizmu na edukačné publikácie pre cudzie jazyky z POO“**) pre žiakov 3. – 9. ročníka základných škôl, 3. – 10. ročníka špeciálnych základných škôl a 1. – 4. ročníka gymnázií s osemročným vzdelávacím programom;
		- Prostriedky mechanizmu na edukačné publikácie pre cudzie jazyky z POO sú pre školský rok 2022/2023 účelovo viazané na zakúpenie učebníc, pracovných učebníc alebo pracovných zošitov pre cudzie jazyky, uvedených v Zozname EP na prostriedky mechanizmu z POO, ktorý je zverejnený na webovej adrese <https://edicnyportal.iedu.sk/Documents>.
		- Predmetný prostriedok mechanizmu sa poskytne s kódom zdroja 1P01, ktorý je určený na zakúpenie učebníc, pracovných učebníc alebo pracovných zošitov pre cudzie jazyky a s kódom zdroja 1P02, ktorý je určený na úhradu príslušnej DPH za tieto edukačné publikácie.
		- Školy pri nákupe edukačných publikácií pre cudzie jazyky z prostriedkov mechanizmu POO postupujú podľa Metodického usmernenia k prostriedkom mechanizmu na edukačné publikácie pre cudzie jazyky z Plánu obnovy a odolnosti SR na školský rok 2022/2023.
* zo štátneho rozpočtu
	+ **príspevok na edukačné publikácie (ďalej len „Príspevok na edukačné publikácie zo ŠR“**) pre žiakov základných škôl, stredných škôl, špeciálnych základných a stredných škôl;
		- Príspevok na edukačné publikácie zo ŠR je účelovo viazaný na zakúpenie edukačných publikácií (vrátane DPH), uvedených v Zozname EP na príspevok zo ŠR, ktorý je zverejnený na webovej adrese <https://edicnyportal.iedu.sk/Documents>.
		- Školy pri nákupe edukačných publikácií postupujú podľa Metodického usmernenia k príspevku na edukačné publikácie zo štátneho rozpočtu na školský rok 2022/2023.

**Všetky školy,** ktoré sú prijímateľom Prostriedkov mechanizmu na edukačné publikácie pre cudzie jazyky z POO a/alebo Príspevku na edukačné publikácie zo ŠR, **majú povinnosť**

* zabezpečiť, aby
	+ pri nákupe edukačných publikácií cena bola primeraná kvalite a
	+ pri zadávaní zákaziek[[1]](#footnote-1) boli uplatnené všetky princípy:
		- princíp rovnakého zaobchádzania,
		- princíp nediskriminácie hospodárskych subjektov,
		- princíp transparentnosti,
		- princíp proporcionality a
		- princíp hospodárnosti a efektívnosti,
* uverejniť v [profile](https://www.uvo.gov.sk/verejny-obstaravatel-obstaravatel/profily-voo/vytvorenie-a-administracia-profilu-38a.html) súhrnnú správu o zrealizovanej zákazke,
* evidovať všetky doklady a dokumenty k obstarávaniu edukačných publikácií; uchovávať ich počas desiatich rokov od uzavretia zmluvy alebo vystavenia objednávky.

**Novela zákona o VO uvádza, že škola** od 01.04.2022 pri nákupe edukačných publikácií za celkovú sumu nie viac ako 100 000 Eur **má výnimku z pravidiel pre verejné obstarávanie.**

V praxi to znamená, že škola pri nákupe edukačných publikácií na školský rok 2022/2023

* **za celkovú sumu menej ako 10 000** **Eur** (t.j. sumu za nákup všetkých edukačných publikácií - z prostriedkov mechanizmu na EP pre cudzie jazyky z POO, z príspevku na EP zo ŠR, z vlastných zdrojov použitých na nákup EP) nemusí vôbec postupovať podľa pravidiel pre verejné obstarávanie, musí ale zabezpečiť hospodárnosť nákupu vyplňovaním tlačiva Záznam z prieskum trhu s edukačnými publikáciami za účelom overenia hospodárnosti (ďalej aj „Záznam z prieskum trhu“). Škola pre každý nakupovaný titul vyplňuje tlačivo Záznam z prieskumu trhu samostatne ([vzor tlačiva tu](https://www.minedu.sk/data/att/22856.docx)). Pri nákupe postupuje podľa príkladu najčastejšie uplatňovaného postupu pri nákupe edukačných publikácií za celkovú sumu menej ako 10 000 EUR.
* **za celkovú sumu 10 000 Eur až 100 000 Eur** (t.j. sumu za nákup všetkých edukačných publikácií - z prostriedkov mechanizmu na EP pre cudzie jazyky z POO, z príspevku na EP zo ŠR, z vlastných zdrojov použitých na nákup EP) škola nemusí postupovať podľa pravidiel pre verejné obstarávanie. Pri nákupe však škola stále bude verejným obstarávateľom a teda musí dodržať všetky vyššie uvedené princípy vo verejnom obstarávaní. Pri nákupe postupuje podľa príkladu najčastejšie uplatňovaného postupu pri nákupe edukačných publikácií za celkovú sumu 10 000 Eur až 100 000 Eur. Škola je povinná zverejniť v [profile](https://www.uvo.gov.sk/verejny-obstaravatel-obstaravatel/profily-voo/vytvorenie-a-administracia-profilu-38a.html) súhrnnú správu o zmluvách s cenami vyššími ako 10 000 EUR
* **za celkovú sumu viac ako 100 000 Eur a menej ako 180 000** **Eur** (t.j. sumu za nákup všetkých edukačných publikácií - z prostriedkov mechanizmu na EP pre cudzie jazyky z POO, z príspevku na EP zo ŠR, z vlastných zdrojov použitých na nákup EP) – škola musí postupovať podľa § 109 až 111 a § 112 až 116 zákona o VO.

Pozn.: žiadna škola nedostane pre školský rok 2022/2023 prostriedky mechanizmu na EP pre cudzie jazyky z POO a príspevok na EP zo ŠR v sume vyššej ako 100 000 Eur, preto pre tento prípad metodický postup pre obstaranie edukačných publikácií neposkytujeme.

1. **Príklad najčastejšie uplatňovaného postupu pri nákupe edukačných publikácií za celkovú sumu menej ako 10 000 Eur**

Pri nákupe edukačných publikácií postupuje škola štandardne podľa rovnakých pravidiel ako pri každom nákupe tovaru, teda je povinná preukázať princíp hospodárnosti a efektívnosti, transparentnosti, proporcionality, nediskriminácie a rovnakého zaobchádzania.

Pre preukazovanie vyššie uvedených princípov odporúčame školám pre každý nakupovaný titul vyhotoviť Záznam z prieskumu trhu ([vzor tlačiva tu](https://www.minedu.sk/data/att/22856.docx)); pri vyhotovovaní Záznamu z prieskumu trhu odporúčame postupovať podľa nasledujúcich krokov:

1. Stanoviť, aká konkrétna edukačná publikácia bude použitá pre stanovenie predpokladanej hodnoty zákazky a vyhodnotenie katalógových cien (v tlačive Záznam z prieskumu trhu riadok č. 2: Predmet zákazky).
2. Ku konkrétnemu dátumu, napr. 4.4.2022 z ponukových katalógov od minimálne 3 predajcov vybrať katalógové ceny uvádzané v katalógoch pre konkrétnu edukačnú publikáciu, ktorú škola uviedla v Zázname z prieskumu trhu ako predmet zákazky – tieto údaje vyplniť do riadkov tabuľky 8b) v Zázname z prieskumu trhu.
3. Z uvedených ponukových katalógov t. j. katalógovej ceny  urobiť k danému dátumu printscreen a vytlačiť resp. uložiť na zdokumentovanie postupu výberu.  (v tlačive Záznam z prieskumu trhu sa do tabuľky 8a) uvedú spoločnosti, ktoré ponúkajú katalógové ceny pre konkrétnu edukačnú publikáciu, ktorá je predmetom zákazky)
4. Z uvedených katalógových cien vykonať stanovenie predpokladanej hodnoty zákazky tak, že sa tri katalógové ceny spočítajú a vydelia sa troma. Takto stanovená cena bude predpokladanou hodnotou zákazky, ktorú škola uvedie do riadku 6 v Zázname z prieskumu trhu.
5. Z uvedených troch katalógových cien vyhodnotiť najvýhodnejšiu, t.j. najnižšiu katalógovú cenu. (Uvedenie sa stanovenie poradia do tabuľky 8c) v Zázname z prieskumu trhu a názov predajcu s najvýhodnejšou cenou sa uvedie do riadku 10; najvýhodnejšia cena sa uvedie do riadku 11)
6. Overiť o predajcovi s najlepšou ponukou, či v obchodnom registri má zapísanú činnosť ,,kúpa tovaru na účely jeho predaja konečnému spotrebiteľovi (maloobchod) alebo iným prevádzkovateľom živnosti (veľkoobchod)“ alebo obdobnú činnosť. Túto skutočnosť je možné overiť na [www.orsr.sk](http://www.orsr.sk) alebo [www.zrsr.sk](http://www.zrsr.sk).
7. **Príklad najčastejšie uplatňovaného postupu pri nákupe edukačných publikácií za celkovú sumu 10 000 Eur až 100 000 Eur**

Pri nákupe edukačných publikácií postupuje škola štandardne podľa rovnakých pravidiel ako pri každom nákupe tovaru, teda je povinná preukázať princíp hospodárnosti a efektívnosti, transparentnosti, proporcionality, nediskriminácie a rovnakého zaobchádzania.

Pre preukazovanie vyššie uvedených princípov odporúčame školám pre každý nakupovaný titul vyhotoviť Záznam z prieskumu trhu ([vzor tlačiva tu](https://www.minedu.sk/data/att/22856.docx)); pri vyhotovovaní Záznamu z prieskumu trhu odporúčame postupovať podľa nasledujúcich krokov:

1. Stanoviť, aká konkrétna edukačná publikácia bude použitá pre stanovenie predpokladanej hodnoty zákazky a vyhodnotenie katalógových cien (v tlačive Záznam prieskumu trhu riadok č.2: Predmet zákazky).
2. Ku konkrétnemu dátumu napr. 4.4.2022 z ponukových katalógov od minimálne 3 predajcov vybrať katalógové ceny uvádzané v katalógoch pre konkrétnu edukačnú publikáciu, ktorú škola uviedla v Zázname z prieskumu trhu ako predmet zákazky – tieto údaje vyplniť do riadkov tabuľky 8b) v Zázname z prieskumu trhu.
3. Z uvedených ponukových katalógov t. j. katalógovej ceny  urobiť k danému dátumu printscreen a vytlačiť resp. uložiť na zdokumentovanie postupu výberu.  (v tlačive Záznam z prieskumu trhu sa do tabuľky 8a) uvedú spoločnosti, ktoré ponúkajú katalógové ceny pre konkrétnu edukačnú publikáciu, ktorá je predmetom zákazky)
4. Z uvedených katalógových cien vykonať stanovenie predpokladanej hodnoty zákazky tak, že sa tri katalógové ceny spočítajú a vydelia sa troma. Takto stanovená cena bude predpokladanou hodnotou zákazky, ktorú škola uvedie do riadku 6 v Zázname z prieskumu trhu.
5. Z uvedených troch katalógových cien vyhodnotiť najvýhodnejšiu t.j. najnižšiu katalógovú cenu. (Uvedenie sa stanovenie poradia do tabuľky 8c) v Zázname prieskumu trhu a názov predajcu s najvýhodnejšou cenou sa uvedie do riadku 10; najvýhodnejšia cena sa uvedie do riadku 11)
6. Overiť o predajcovi s najlepšou ponukou, či v obchodnom registri má zapísanú činnosť ,,kúpa tovaru na účely jeho predaja konečnému spotrebiteľovi (maloobchod) alebo iným prevádzkovateľom živnosti (veľkoobchod)“ alebo obdobnú činnosť. Túto skutočnosť je možné overiť na [www.orsr.sk](http://www.orsr.sk) alebo [www.zrsr.sk](http://www.zrsr.sk).
7. Škola nesmie zaslať objednávku dodávateľovi, ktorý má uložený zákaz účasti vo verejnom obstarávaní – skontrolovať [TU](https://www.uvo.gov.sk/register-osob-so-zakazom-490.html).
8. Po vyhodnotení ponúk a overení údajov vo vyššie uvedenom bode 6 a 7 tohto postupu škola zašle objednávku dodávateľovi tovaru.
9. Škola je povinná uverejniť v [profile](https://www.uvo.gov.sk/verejny-obstaravatel-obstaravatel/profily-voo/vytvorenie-a-administracia-profilu-38a.html) súhrnnú správu o zrealizovanej zákazke vyššej ako 10 000 EUR.

**Najčastejšie otázky a odpovede k verejnému obstarávaniu edukačných publikácií**

1. **Môžeme pri nákupe učebníc, pracovných zošitov a učebných textov postupovať podľa § 1 ods. 13 písm. b) zákona o VO?**

Nie, uvedenú výnimku zo zákona o verejnom obstarávaní nie je možné pri nákupe edukačných publikácií aplikovať. Výnimka v § 1 ods. 13 písm. b) zákona o VO sa týka podlimitnej zákazky a zákazky s nízkou hodnotou, ktorej predmetom je nadobúdanie knižničných fondov alebo zbierkových predmetov a nie učebníc, pracovných zošitov a učebných textov, ktoré sú spotrebným materiálom.

1. **Môžem rozdeliť zákazku na nákup učebníc, pracovných zošitov a učebných textov na viacero častí podľa jednotlivých vydavateľstiev/dodávateľov?**

Áno. Z dôvodu určenia postupu vo verejnom obstarávaní je pre verejného obstarávateľa podstatná celková suma nákupu všetkých edukačných publikácií v  kalendárnom roku. Verejný obstarávateľ môže deliť jednotlivé zákazky podľa logických celkov, nie však s cieľom vyhnúť sa postupu vo verejnom obstarávaní.

**Milí riaditelia a učitelia,**

**v prípade ďalších otázok súvisiacich s procesom verejného obstarávania edukačných publikácií kontaktujte svojho zriaďovateľa.**

**Zriaďovateľ** **sa môže v prípade nejasností obrátiť** na nasledovnú kontaktnú adresu:

prispevokucebnice@minedu.sk

1. Zákazka je dodanie tovaru [↑](#footnote-ref-1)